कर्मचारी के वेतन से राज्य बीमा एवं प्रावधायी निधि हेतु कटौती तथा उससे कर्मचारी का ऋण सम्बंधी लेन-देन का कार्य, जिसमें राज्य बीमा एवं प्रावधायी निधि विभाग संलग्न होता है इसका पूरा प्रावधान एस.आई.पी.एफ. पोर्टल में विद्यमान है। यह पोर्टल सूचना प्रौद्योगिकी विभाग द्वारा विकसित है। वर्तमान में यह पोर्टल लगभग पूर्णतः तैयार है और 2012 के उपरान्त कर्मचारी का समस्त डाटा जिसमें राज्य बीमा एवं प्रावधायी निधि दोनों का अंकन है, लाईव किया जा चुका है। यह पोर्टल आई.एफ.एम.एस. से पूरी तरह से इन्टीग्रेटेड है और इसका ऑटो अपडेशन होता रहता है। 2012 से पूर्व का डाटा अभी वर्षवार तो एन्टर नहीं किया गया है, किन्तु उस कट ऑफ डेट तक की राशि क्लोजिंग अकाउंट के रूप में दर्ज है। पुराने लिगेसी डाटा को स्केन करने व एन्टर करने की कार्यवाही अगले चरण में की जायेगी।